钦定古今图书集成/历象汇编/岁功典/第041卷 > 锁窗寒〈寒食〉 前人
## 钦定古今图书集成/历象汇编/岁功典/第041卷 > 锁窗寒〈寒食〉 前人

暗柳啼鸦，单衣伫立，小帘朱户。桐花半亩，静锁一庭
愁雨。洒空阶、夜阑未休，故人剪烛西窗语。似楚江暝
寞，风灯零乱，少年羁旅。　迟暮。嬉游处。正店舍无烟，
禁城百五。旗亭唤酒，付与高阳俦侣。想东园、桃李自
春，小唇秀靥今在否。到归时，定有残英，待客携樽俎。